armvectores/hy_wikipedia_2023 huggingface dataset:
Հիանալի փեսացուն

Հիանալի փեսացուն (թուրքերեն՝ Şahane Damat), թուրքական հեռուստասերիալ, որը ցուցադրվել է Star TV-ի եթերում։ Հեռուստասերիալը ցուցադրվել է 2016 թվականի հունիսի 21-ից մինչև 2016 թվականի օգոստոսի 23-ը։ Սերիալի ռեժիսորը Ռաշիդ Չելիքգեզերն է, իսկ պրոդյուսերը՝ Օսման Սընավը։ Գլխավոր դերերում հանդես են գալիս Բուրջու Օզբերկը, Ալի Էրսան Դուրուն, Էրհան Յազըջըօղլուն։


== Սյուժե ==
Մելիքեն Գերմանիայում բնակվող էմիգրանտների դուստր է, ով ապրում և աշխատում է Ստամբուլում։ Որպեսզի շարունակի ապրել Ստամբուլ, նա ընտանիքին ստում է՝ ասելով, թե պատրաստվում է նշանվել պլաստիկ վիրաբույժ Մուրատի հետ։ Նրա ընտանիքը կարծում է, թե Մելիքեն հայտնի լրագրող է։ Իրականում աղջիկը անհաջողակ է, մի կերպ ապրում է, իսկ լրագրության փոխարեն իրականում զբաղվում է հորոսկոպներ գրելով։ Իսկ ամենավատն այն է, որ Մելիքեն, ում որ ներկայացնում է որպես իր փեսացու, իրականում իր տնօրենի փեսացուն է։ Մի օր Մելիքեն իմանում է մի գաղտնիք, որը ամբողջովին փոխում է նրա կյանքը։


== Սերիաների քանակ ==


== Ծանոթագրություններ ==
Ագուլյան

Ագուլյան, հայկական ազգանուն։


== Ազգանունը կրողներ ==
Երվանդ Նիկոլայի Ագուլյան (1903-1942), անտառագետ, կուսակցական գործիչ։
Սոֆյա Լիպարիտի Ագուլյան (1909-1992), գյուղատնտես-այգեգործ, ընտրասերմաբան։


== Ծանոթագրություններ ==
Լեռնահովիտ (այլ կիրառումներ)

Լեռնահովիտ անունը կարող է վերաբերել՝
Բնակավայրեր՝

Լեռնահովիտ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Լեռնահովիտ՝ գյուղ Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո),
Լեռնահովիտ՝ գյուղ Հայաստանի Հանրապետություն Լոռու մարզում,
Լեռնահովիտ՝ գյուղ Հայաստանի Հանրապետություն Գեղարքունիքի մարզում։Այլ՝

Լեռնահովիտ քարային կուտակումներ՝ քարային կուտակումներ, բնության հուշարձան Հայաստանի Հանրապետությունում։
Օկինավա կղզի

Օկինավա (ճապ.՝ 沖縄本島), Ճապոնական Ռյուկյու կղզեխմբի ամենամեծ կղզին, տեղակայված Կյուսյու և Թայվան կղզիների մեջտեղում։ Կղզու մակերեսը 1207 կմ² է։ Համարվում է Օկինավայի պրեֆեկտուրայի ամենամեծ կղզին։ Գլխավոր քաղաքը Նահան է (314 067 մարդ)։ Նահայից մայրուղին տանում է Սյուրի՝ հին թագավորների նստավայրը։


== Պատմություն ==
Միջին դարերում Օկինավայում գոյություն ուներ Ռյուկյու թագավորությունը, որը սկսվեց ենթարկվել ճապոնացիներին 1879 թվականին։ Կղզու ամբողջ մակերեսով տարածված են «գուսուկու» ամրոցների ավերակները, որոնք համարվում են Համաշխարհային ժառանգության հուշարձանները։ 
1945 թվականի ապրիլ-հունիս ամիսներին Օկինավայի համար կռվում այն գրավվեց ամերիկյան զորքերի կողմից։ Կղզում ստեղծվել էր ամերիկյան ռազմական բազա, որը համարվում էր գլխավոր ռազմավարական օբյեկտը և վերահսկում էր բոլոր մոտուցումները Ճապոնիային։ Պատերազմից հետո կղզին գտնվում էր ամերիկյան ղեկավարության տակ մինչև 1972 թվականը։ 1972 թվականին Օկինավայում տեղակայվում են ամերիկյան զորքերը, հատկապես Kadena ավիաբազայում, տարածքի մոտ 18%-ում։ ԱՄՆ-ի զինված ուժերի առկայությունը Ճապոնիայի բնակիչների մոտ դժգոհություններ առաջացրեց, որոնք ուժեղացան հատկապես ամերիկացի զինվորների կողմից 12 տարեկան աղջկան բռնաբարելուց հետո (1995 թ)։
Օկինավան օկինավա-տե մարտարվեստի հայրենիքն է, որը սկիզբ է հանդիսացել կարատեի շատ ուղղությունների համար։


== Հայտնի Օկինավացիներ ==
Մացումուրա Սոկոն, մարտարվեստների վարպետ, օկինավական կարատեի հիմնադիրներից մեկը։
Ֆունակոսի Գիտին, մարտարվեստի վարպետ, Սետոկան ուղղության հիմնադիրը։
Չոջուն Միյագի, մարտարվեստի վարպետ, Գոձյու-րյու ուղղության հիմնադիրը։
Գաքտ, երգիչ, երաժիշտ, դերասան։
Ամուրո Նամիե (ծնվ. 1977 թ սեպտեմբերի 20), հայտնի ճապոնական փոփ և հիփ-հոփ ժանրերի աստղ։


== Հետաքրքիր փաստեր ==
Օկինավա-ռեկորդակիր երկար ապրողների քանակով։ Տղամարդկանց միջին տարիքը այստեղ 88 տարեկանն է, իսկ կանանցը՝ 92 տարեկան. 10-15 տարի ավել, քան մնացած ճապոնացիներինը։
Տեղական հոգիներից մեկը՝ կիձիմունա (キジムナー), հանդիպում է ճանապարհային նշանների վրա, նախատեսված տուրիստների համար։


== Պատկերասրահ ==

		
		
		
		
		


== Ծանոթագրություններ ==
Նավթ (այլ կիրառումներ)

Նավթ, կարող է վերաբերել՝

Նավթ - բնական եղանակով հայտնվող, երկրի նստվածքային թաղանթում տարածված, յուղանման, յուրահատուկ հոտով, դյուրավառ հեղուկ
Նավթ - 2007 թվականին նկարահանված ամերիկյան ֆիլմը
Օբերտուլբա

Օբերտուլբա  (գերմ.՝ Oberthulba), կոմունա Գերմանիայի Բավարիա երկրամասում։
Ենթարկվում է Նիժնայա Ֆռանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 5056 մարդ (ըստ 2010 թվականի դեկտեմբերի 31-ի). Տարածքը կազմում է 52.24 կմ²։ Պաշտոնական կոդ՝ 09 6 72 139։
Տոնավաճառային համայնքը ստորաբաժանված է 8 գյուղական թաղամասերի։


== Ծանոթագրություններ ==


== Արտաքին հղումներ ==
պաշտոնական կայք
Offizielle Internetseite des Marktes Oberthulba Archived 2015-01-09 at the Wayback Machine.
Die St.Johannis-Kirche auf www.oberthulba.de(չաշխատող հղում)
Die Freydenkapelle auf www.oberthulba.de Archived 2015-11-28 at the Wayback Machine.
Բութ Ամեն

Բութ Ամեն, բլրակ Պարսկահայաստանի Սալմաստ քաղաքում։ Ըստ վիպասան Րաֆֆու՝ գոյացել է ատրուշանների կրակի մորեխներից։


== Ծանոթագրություններ ==
Ագլաոնիկե

Ագլաոնիկե (հուն․՝ Ἀγλαονίκη, անհայտ, Թեսալիա - անհայտ), հայտնի է նաև Ագանիս Թեսալուհի անունով, հիշատակվում է որպես Հին Հունաստանի առաջին կին աստղագետ. ապրել է մեր թվականությունից առաջ 2-րդ դարում։ Իրենց աշխատություններում նրան հիշատակել են Պլուտարքոսը, Ապոլլոնիոս Հռոդոսացին՝ ներկայացնելով որպես թեսալացի աստղագետ Հեգետորի (կամ Հեգեմոնի) դստեր։ Ագլաոնիկեին համարել են վհուկ, կախարդուհի, քանզի կարողացել է լուսնին «ստիպել», որ անհետանա հորիզոնից։ Ըստ երևույթին՝ նա կարողացել է կանխագուշակել, կանխատեսել լուսնի խավարումը և շրջապատի մարդկանց այնպես ներկայացնել, թե իբր ինքը առևանգում է լուսինը։ Հետագայում այդ ունակությունը դրսևորել են ևս մի քանի կանայք, որոնց նույնպես վհուկ են համարել։
Ագլաոնիկեի ու թեսալացի վհուկների մասին հիշատակում է նաև Սոկրատեսը Պլատոնի «Գեորգիաս» դիալոգում։ Պլուտարքոսը գրել է, որ Ագլաոնիկեն, քաջատեղյակ լինելով լուսնի փուլերին, նախապես հաշվարկել է ու կանխատեսել լուսնի խավարումը և վաղօրոք իմանալով, թե լուսինը երբ է ամբողջությամբ հայտնվելու Երկրի ստվերի տակ, այնպես է արել, որ բոլորը հավատան, թե ինքը առևանգել է լուսինը։


== Հիշատակ ==
Ագլաոնիկեի անունով է կոչվել Վեներայի խառնարաններից մեկը:]
Թիթեռների մի տեսակի նույնպես նրա անունն է տրվել՝ Aglaonice:
Ագլաոնիկեն հանդես է բերված Ժան Կոկտոյի «Օրփեոս» կինոնկարում (1950)՝ իբրև Օրփեոսի սիրած աղջկա՝ Էվրիդիկեի ընկերուհի և բաքոսուհիների առաջնորդ։ Ֆիլմում նրա դերը կատարել է Ժուլիետ Գրեկոն։ 
Ագլաոնիկեն ներկայացված է նկարչուհի Ջուդի Չիկագոյի «Կոչունքով ընթրիք» ինստալացիայի «Ժառանգության հարկում»՝ 999 նշանավոր կանանց թվում։
Նա հիշատակվում է հունական «Լուսնին հնազանդեցնող Ագլաոնիկեի պես» ասացվածքում, որտեղ ընդգծված է պարծենկոտությունը։


== Ծանոթագրություններ ==
Մաքս Մեյեր

Մաքսիմիլիան(Մաքս) Մեյեր (գերմ.՝ Maximilian (Max) Meyer, ծնվ. 1995 թ.-ի սեպտեմբերի 18, Օբերհաուզեն, Գերմանիա), Շալկե 04-ի և Գերմանիայի պատանեկան հավաքականի գերմանացի ֆուտբոլիստ, խաղում է հարձակողական կիսապաշտպանի դիրքում։


== Կարիերա ==


=== Ակումբային ===
Մեյերը կարիերան սկսել է Օբերհաուզեն քաղաքի «Ռոտ-Վայս» ակումբի ակադեմիայում, որտեղից 2004 թվականին տեղափոխվեց Դույսբուրգ։ 2009 թվականին նա դարձավ Շալկե 04-ի ֆուտբոլիստ։ 2011/12 մրցաշրջանում Մեյերը Շալկեի մինչև 19 տարեկանների պատանեկան թիմի հետ դարձավ արևմտյան Բունդեսլիգայի չեմպիոն, իսկ հետո անգամ Բունդեսլիգայի չեմպիոն՝ եզրափակչում հաղթելով Բավարիային 2-1 հաշվով։ 2013/13 մրցաշրջանում խաղալով այդ նույն թիմում, անցկացրել է 15 խաղ, խփել 11 գնդակ և կատարել 1 գոլային փոխանցում։
2012 թվականի դեկտեմբերին Մեյերը կնքեց առաջին պրոֆեսիոնալ պայմանագիրը Շալկեյի հետ, որը նախատեսված էր մինչև 2015 թվական։ 2013 թվականի փետրվարի 16-ին Մեյերը իր դեբյուտը նշեց Բունդեսլիգայում գելզենկիրխենցիների կազմում, փոխարինելով Ռաֆայելին 72-րդ րոպեին Մայնցի դեմ հանդիպման ժամանակ (2։2) և աչքի ընկավ գոլային փոխանցումով։ 2013 թվականի մարտի 12-ին կայացավ Մեյերի դեբյուտը Չեմպիոնների Լիգայում, թուրքական գալաթասարայի դեմ հանդիպման ժամանակ (2։3)։
2013 թվականի մայիսի 7-ին Մեյերը երկարաձգեց պայմանագիրը մինչև 2017 թվական։
2013 թվականի նոյեմբերի 30-ին երկարաձգեց մինչև 2018 թվական։


=== Միջազգային ===
2009 թվականի նոյեմբերի 11-ին Մեյերը իր դեբյուտը նշեց Գերմանիայի ֆուտբոլի մինչև 15 տարեկանների հավաքականում։ Նա դուրս եկավ խաղադաշտ 47-րդ րոպեին և խփեց գնդակ։
2012 թվականին Մեյերը Գերմանիայի մինչև 17 տարեկանների հավաքականում մասնակցեց Սլովենիայում տեղի ոււնեցող Եվրոպայի առաջնությանը։ Այդ առաջնությանը նա դարձավ արծաթե մեդալակիր, լավագույն ռմբարկու և լավագույն խաղացող։


== Վիճակագրություն ==


=== Ակումբային ===


== Հաջողություններ ==


=== Ակումբային ===
Եվրոպայի երիտասարադական առաջնության փոխչեմպիոն՝ 2012
Բունդեսլիգայի չեմպիոն(մինչև 19)` 2011/12


=== Անհատական ===
Ֆրից Վալտերի արծաթե մեդալակիր(մինչև 17)` 2012


== Ծանոթագրություններ ==


== Արտաքին հղումներ ==
Պռոֆիլը Շալկեյի պաշտոնական կայքում Archived 2017-10-11 at the Wayback Machine. (գերմ.)
Վիճակագրությունը Fussballdaten.de կայքում (գերմ.)
Օփում

Օփում, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Լճե գյուղաքաղաքից 2 կմ հարավ-արևելք, բարձարադիր վայրում։
Հանդիսանում էր գավառակի ամենամեծ հայաբնակ գյուղը։


== Պատմություն ==
Գյուղը թուրքերի կողմից ավերվել և ամայացել է 1915 թվականի Մեծ եղեռնի ժամանակ։


== Բնակչություն ==
XIX դարի վերջին գյուղն ուներ 90 տուն հայ բնակիչ, իսկ XX դարի սկզբին` 120 տուն հայ բնակիչ։


== Պատմամշակութային կառույցներ ==
Օփումն ուներ Ս. Կիրակոս և Ս. Հակոբ անուներով եկեղեցիներ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
432

432 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 432 թվականն է, 
V դարի 32-րդ տարին։


== Դեպքեր ==


== Ծնունդներ ==


== Մահեր ==
Լուի Բլան

Լուի Բլան (անգլ.՝ Louis Jean Joseph Charles Blanc, հոկտեմբերի 29, 1811(1811-10-29)[…], Մադրիդ, Իսպանիա - դեկտեմբերի 6, 1882(1882-12-06)[…], Կանն), ֆրանսիացի ուտոպիստ–սոցիալիստ, պատմաբան, լրագրող 1848 թվականի հեղափոխության գործիչ։


== Կենսագրություն ==
Սերել է ազնվական ընտանիքից։ Իսկ 1830-ական թվականներին նա դարձավ հայտնի լրագրող Փարիզում և սոցիալական անհավասարությունը լուծելու ցանկության համար մեծ ժողովրդականություն։ Նրան ճանաչում բերեց «Աշխատանքի կազմակերպում» (1839) երկը, որտեղ շարադրված են հասարակության սոցիալական վերափոխման նրա գաղափարները։


== Տնտեսական և սոցիալական դիտում ==
Նշանավոր է Բլանի 12 հատորանոց «Ֆրանսիական հեղափոխության պատմությունը» (1847–1862)։ 1848 թվականի հեղափոխության շրջանում Բլանը մտավ բուրժուական ժամանակավոր կառավարության մեջ և գլխավորեց, այսպես կոչված, Լյուքսեմբուրգյան հանձնաժողովը։ Բանվորների շրջանում արմատավորում էր բուրժուազիայի հետ համագործակցելու վնասակար տրամադրություններ, սերմանում ռեֆորմիստական պատրանքներ։ 1848–1870 թվականներին տարագրության մեջ էր։ 1871 թվականին ընտրվելով Ազգային ժողովում՝ թշնամական դիրք գրավեց Փարիզի կոմունայի նկատմամբ։ Բլանը գտնում էր, որ սոցիալական վերափոխում կարելի է իրականացնել խաղաղ ձևով, դեմոկրատական պետության կողմից անցկացվող բարենորոգումների միջոցով, ժողովրդի և բուրժուազիայի «համատեղ ջանքերով»։ Բլանը սոցիալիստական արտադրության հաստատման գլխավոր միջոց էր համարում «հասարակական արհեստանոցների» կազմակերպումը, որոնք, իբր աշխատանքի ավելի բարձր արտադրողականության շնորհիվ, մրցակցության մեջ կհաղթեին մասնավոր ձեռնարկություններին։ Բլանի ռեֆորմիստական սոցիալ-քաղաքական հայացքները հիմք դրեցին օպորտունիզմին բանվորական շարժման մեջ։


== Ծանոթագրություններ ==
Պֆաֆենհաուզեն (Շվաբիա)

Պֆաֆենհաուզեն (գերմ.՝ Pfaffenhausen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2360 մարդ (դեկտեմբերի 31, 2010)։ Զբաղեցնում է 21,11 կմ² մակերես։ Պաշտոնական կոդ՝ 09 7 78 187։


== Ծանոթագրություններ ==


== Արտաքին հղումներ ==
Պաշտոնական կայք
Գետափ (գյուղ, Արագածոտնի մարզ)

Անվան այլ կիրառումների համար տե՛ս՝ Գետափ (այլ կիրառումներ)Գետափ, գյուղ Հայաստանի Արագածոտնի մարզում, Թալինի տարածաշրջանում, Թալին քաղաքից 21 կմ արևմուտք, Երևան-Գյումրի երկաթգծի վրա, մարզկենտրոնից 71 կմ հեռավորության վրա։ Բարձրությունը ծովի մակերևույթից՝ 1315 մ։


== Բնակչություն ==
Գետափի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և պտղաբուծությամբ։


== Պատմամշակութային կառույցներ ==
Գյուղից դեպի արևմուտք՝ ձորալանջին, կա կարմիր քարից շինված հին եկեղեցի, որը տեղացիները անվանում են «Կարմիր վանք»։


== Ծանոթագրություններ ==
ՀՀ զինված ուժերի գլխավոր շտաբի պետ

Հայաստան Հանրապետության զինված ուժերի գլխավոր շտաբի պետ, Հայաստանի զինված ուժերի ամենաբարձրաստիճան զինվորական սպան, որը պատասխանատու է զինված ուժերի և դրա երեք խոշոր ճյուղերի օպերատիվ հրամանատարության ապահովման համար։
2021 թվականի մարտ ամսին ստեղծվել է իրավական կազուս ՀՀ ԶՈՒ գլխավոր շտաբի պետի պաշտոնակատարի հետ կապված։ Մարտի 10-ին Օնիկ Գասպարյանին պաշտոնից ազատելու վարչապետ Նիկոլ Փաշինյանի միջնորդությունը նախագահ Արմեն Սարգսյանը չի ստորագրել, իսկ վարչական դատարանը մարտի 17-ին բավարարել է Օնիկ Գասպարյանի պահանջը՝ հայցվորի պահանջի ժամանակավոր բավարարման տեսքով, որով Օնիկ Գասպարյանը շարունակել է մնալ իր պաշտոնին։ Արտակ Դավթյանին նոր ԳՇ պետ նշանակելու Նիկոլ Փաշինյանի մարտի 10-ի միջնորդությունը Արմեն Սարգսյանը նույնպես չի ստորագրել և ըստ Նիկոլ Փաշինյանի՝ մարտի 22-ից իրավունքի ուժով նոր ԳՇ պետ է Արտակ Դավթյանը։ 2022 թվականի փետրվարի 24-ին Արտակ Դավթյանը ազատվում է պաշտոնից։ Փետրվարից 24-ից մինչև հուլիսի 14-ը ԳՇ պետի պարտականությունները կատարում է առաջին տեղակալ Կամո Քոչունցը։ ԱԺ կողմից ընդունված նոր օրենքով ԳՇ պետը այսուհետ համարվելու է պաշտպանության նախարարի առաջին տեղակալ։ Հուլիսի 14-ին վարչապետի առաջարկությամբ և նախագահի հրամանագրով ՀՀ ԶՈՒ գլխավոր շտաբի պետ - պաշտպանության նախարարի առաջին տեղակալ է նշանակվում` Էդվարդ Ասրյանը։


== Շտաբի պետերի ցանկ ==


== Տես նաև ==
Հայաստանի զինված ուժեր
Հայաստանի պաշտպանության նախարարություն
Հայոց բանակ
Հայկական օդուժ


== Ծանոթագրություններ ==
À l’Olympia

À l’Olympia, կանադացի երգչուհի Սելին Դիոնի երկրորդ համերգային ալբոմը, հրապարակվել է 1994 թվականի նոյեմբերի 14-ին։


== Ալբոմ ==
Սկավառակը ձայնագրվել է երկու համերգների համար, որոնք կայացել են Փարիզի Օլիմպիայում։ Իրացման ծավալը կազմել է 2 մլն. ալբոմի օրինակից ամբողջ աշխարհում, այդ թվում 1 մլն Եվրոպայում։ Կանադայում և Ֆրանսիայում ալբոմն արժանացավ պլատինե մրցանակի։


== Ստեղծագործությունների ցանկ ==
Պտղունք

Պտղունք, գյուղ Հայաստանի Արմավիրի մարզում, Վաղարշապատի տարածաշրջանում։


== Աշխարհագրություն ==
Հեռավորությունը մարզկենտրոնից 33 կմ է։ Հիմնադրվել է որպես ավան և կոչվել է Բաղրամյանի անվան սովխոզին կից ավան, Պտղաբուծական սովխոզ N9։ Պտղունք է վերանվանվել 1957 թվականին։ 
Գյուղը տեղադրված է Միջինարաքսյան հարթավայրում, ծովի մակարդակից ունի 870 մ բարձրություն։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Գյուղի բնակչությունը տեղափոխվել է նույն շրջանի և Հայաստանի տարբեր գյուղերից։

Ըստ ազգային վիճակագրական ծառայության տվյալների 2005 թ-ին համայնքն ունեցել է 1755 առկա բնակիչ, որից տղամարդիկ կազմում են 47%, կանայք՝ 53%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 23%, աշխատունակներ՝ 60%, հետաշխատունակներ՝ 17%։ Գյուղն ունի 507 առկա տնտեսություն։ Ունի դպրոց, գրադարան, բուժկետ, կապի հանգույց։


== Տնտեսություն ==
Գյուղատնտեսական հողահանդակներում մեծ բաժին ունեն վարելահողերը (64 հա), պտղատու (97 հա) և խաղողի այգիները (58 հա)։ Պետական հողերը գլխավորապես օգտագործվում են որպես վարելահողեր՝ զբաղեցնելով 26 հա։ Զբաղվում են պտղաբուծությամբ, դաշտավարությամբ, բանջարաբոստանային կուլտուրաների մշակությամբ, անասնապահությամբ։


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Կարագով կատվի պարադոքս

Կարագով կատվի պարադոքս, կատակային պարադոքս, որի հիմքում ընկած են երկու ժողովրդական ասացվածքներ.

կատուն միշտ թաթերի վրա է ընկնում,
բուտերբրոդը միշտ ընկնում է կարագի կողմը դեպի ներքև։Հակասություն է առաջանում, երբ դիտարկում ենք կատվին, որի մեջքին կապած է բուտերբրոդ (կարագի կողմը դեպի վերև), և որն ընկնում է գետնին։


== Կարագով փորձ ==
Պարադոքսն իսկապես իրենից հետաքրքրություն է ներկայացնում, եթե ենթադրում ենք, որ բոլոր կատուներն իսկապես միշտ ընկնում են թաթերի վրա, իսկ բոլոր բուտերբրոդներն ընկնում են կարագի կողմով դեպի ներքև։
Որոշ մարդիկ կատակով հաստատում են, որ փորձի հետևանքը կարող է դառնալ ձգողականության հակառակ ուժը։ Ըստ նրանց` կատվի անկումը կդանդաղանա հատակին մոտենալիս, և նա կսկսի պտտվել` փորձելով վայրէջք կատարել թաթերի վրա, բայց և միաժամանակ` բուտերբրոդի կարագի կողմով։ Ի վերջո, նա պետք է հասնի հաստատուն կարգավիճակի` կախված լինելով Երկրի մակերևույթից ոչ հեռու և պտտվելով մեծ արագությամբ։ Սակայն դա հնարավոր կլիներ միայն օդի բացակայության պայմաններով, հակառակ դեպքում ըստ էներգիայի պահպանման օրենքի` պտտման հանդեպ օդի դիմադրության ուժը պետք է հակազդեր անկման ձգողականության ուժին։
Ինչպես նաև գոյություն ունի կարծիք, որ կատուն կլիզի կարագը բուտերբրոդից և վայրէջք կկատարի թաթերի վրա։
Իրականում ոչ մի հակասություն չկա։ Նույնիսկ եթե ենթադրենք, որ կատուն միշտ վայրէջք է կատարում թաթերի վրա, իսկ կարագով բուտերբրոդներն ընկնում են կարագի կողմը դեպի ներքև, ապա առաջին դեպքում թաթերի վրա կընկնի կատուն, իսկ բուտերբբրոդը այդպես էլ կմնա օդում։ Երկրորդ դեպքում կարագով բուտերբրոդը կընկնի գետնին, իսկ կատուն այդպես էլ կմնա օդում։ Իսկ թե տարբերակներից որ մեկն է ավելի հավանական` կախված է նախնական պայմաններից։ Ճիշտ է, մնում է ևս մեկ տարբերակ` կատվից և բուտերբրոդից կազմված «համակարգը» ընկնում է կողքի վրա, սակայն այս տարբերակը չի դիտարկվում։
Հակասության տարածման երկրորդ տարբերակը, որն առաջարկել է Նոժնովը, այն է, որ բուտերբրոդով կապված կատուն բարդ օբյեկտ է հանդիսանում, այդ իսկ պատճառով էլ այն չի կարող լինել առաջին կանոնի կատուն և երկրորդ կանոնի բուտերբրոդը միաժամանակ։ Հակառակ դեպքում` երկաթուղին կամ բեռնատարը, որում կարագով բուտերբրոդներ կան, պետք է ներքև ընկներ` կարագի կողմը դեպի ներքև։ Ֆիզիկայի լեզվով` դա նշանակում է, որ կատվին և բուտերբրոդին միացնելու համար ընդունված չէ կատարյալ պինդ մարմնի մոդելը։


== Կիրառություններ ==
Կարագով կատվի պարադոքսն օգտագործվում է «Flying Horse» էներգետիկ ըմպելիքի գովազդում։


== Տես նաև ==
Շրյոդինգերի կատու
Հավերժական շարժիչ


== Ծանոթագրություններ ==


== Արտաքին հղումներ ==
Աղբյուր (անգլ.)
Գորնովո (գյուղ, Ուֆիմսկի շրջան)

Գորնովո (ռուս.՝ Горново, բաշկիրերեն՝ Горново), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 181 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիկարդո Սամորա Մարտինես

Ռիկարդո Սամորա Մարտինես (իսպ.՝ Ricardo Zamora Martínez, հունվարի 21, 1901(1901-01-21), Բարսելոնա, Իսպանիա - սեպտեմբերի 8, 1978(1978-09-08), Բարսելոնա, Իսպանիա), «el Divino» (աստվածային) մականվամբ իսպանացի ֆուտբոլի դապասապահ, Իսպանիայի առաջնության մի քանի բարձրակարգ ակումբների մարզիչ։ Իսպանիայի ազգային հավաքականում մասնակցել է 46 մրցախաղի և հանդես է եկել «Էսպանյոլ», «Բարսելոնա», «Ռեալ Մադրիդ», «Նիցցա» ակումբներում։ Ինչպես Իսպանական ֆուտբոլում այնպես էլ ամբողջ աշխարհում համարվում է ամենաուժեղ դարպասապահը։


== Կարիերա ==

Զամորան սկսել է իր կարերիան 1916 թվականին հայրենի քաղաքի «Էսպանյոլ» թիմում։ Իսկ 1919 թվականից 3 տարի շարունակ եղել է Կատալոնիայի «Բարսելոնա» ակումբի դարպասապահը։ Առաջին խաղը Իսպանիայի ազգային հավաքականի կազմում անցկացրել է Օլիմպիական խաղերում՝ 1920 թվականի օգոստոսի 28-ին, Դանիայի ազգային հավաքականի հետ հանդիպման ժամանակ, որը ավարտվել է 1:0 հաշվով։ Այս մրցաշարում Իսպանիան նվաճեց արծաթե մեդալ։
Զամորան «Բարսելոնայի» կազմում երկու անգամ նվաճել է Իսպանիայի գավաթը։ 1922 թվականին վերադարձել է «Էսպանյոլ» և 1929 թվականին նրանց հետ նվաճել Իսպանիայի գավաթը։ Այդ նույն տարում Զամորան խաղալով Իսպանիայի ազգային հավաքականի կազմում հաղթել է Անգլիայի ազգային հավաքականին 4:3 հաշվով։ Առաջին անգամ ոչ բրիտանական թիմը չի պարտվել Անգլիայի ազգային հավաքականին։ Այս մրցախաղում Զամորան ստացել է ծանր վնասվածք, բայց չի լքել խաղադաշտը։
1929 թվականին Զամորան տեղափոխվել է «Ռեալ Մադրիդ»։ 1931-1932 մրցաշրջանում օգնել է ակումբին նվաճել առաջին Լա Լիգայի չեմպիոնի տիտղոսը և այն պահպանել մինչև հաջորդ տարի։ Այնուհետև «Ռեալի» հետ նվաճել է Իսպանիայի երկու գավաթ։
1936 թվականին, քաղաքացիական պատերազմի ժամանակ, Զամորան տեղափոխվում է Ֆրանսիա, որտեղ էլ ավարտվում է նրա խաղային կարերիան։ Նա 38 տարեկանում  ազգային հավաքականի կազմում անցկացրած խաղերի քանակով ռեկորդակիր է եղել, մինչև նրան չի գերազանցել Խոսե Անխել Իրիբարը։ Զամորան մարզել է մի շարք իսպանական ակումբներ, որոնցից են «Ատլետիկո Մադրիդ»-ը (հաղթանակները իսպանիայի առաջնություններում 1940 և 1941), «Սելտա»-ն, «Էսպանյոլ»-ը և «Մալագա»-ն, ինչպես նաև Իսպանիայի ազգային հավաքականը: 
Իսպանական մրցաշարային առաջնությունում ամենաքիչ գնդակ բաց թողած դարպասապահների մրցանակը անվանվել է Զամորայի անունով։ «World Soccer» ամսագրի վարկածով նա դասվել է 20-րդ դարի լավագուն ֆուտբոլիստների շարքը։
Թաղված է Բարսելոնայի Մոնժուի գերեզմատանը (կատ.՝ Cementiri de Montjuïc):


== Ծանոթագրություններ ==


== Արտաքին հղումներ ==
Лучший вратарь в истории Испании. // Чемпионат.Ру, «День в истории», 21 января 2008 года
Կամպանոլա Կրեմասկա

Կամպանոլա Կրեմասկա (իտալերեն՝ Campagnola Cremasca), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 606 մարդ, խտությունը կազմում է 152 մարդ/կմ²։ Տարածքը գրավում է 4 կմ²։ Էլեկտրոնային փոստ - 26013, հեռախոսային կոդ - 0373։
Քաղաքի հավանավոր սուրբը համարվում է Սան Պանկրազիոն։ Տոնը նշվում է մայիսի 11-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0373 74325
Էլեկտրոնային հասցե։ неизвестно
Գլխավոր կայք։ http://www.comune.campagnolacremasca.cr.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիտայգորոդ (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԿիտայգորոդԿիտայգորոդ (ուկրաիներեն՝ Китайгород), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կիտայգորոդ գյուղում բնակվում էր 480 մարդ։ Բնակավայրը զբաղեցնում է 1341 կմ² տարածք։ Բնակչության խտությունը կազմում էր 357,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորդեկայ

Մորդեկայ (անգլ.՝ Mortdecai), Դեյվիդ Կեպի ֆիլմն է՝ նկարահանված Չարլզ Մորդեկայի մասին Կիրիլ Բոնֆիլյոլի կողմից գրված գրքի հիման վրա։ Գլխավոր դերը կատարում է Ջոնի Դեփը։ Ֆիլմում նաև խաղում են Պոլ Բեթանին, Էվան Մաքգրեգորը, Գվինեթ Փելթրոուն և Ջեֆ Գոլդբլումը։ ԱՄՆ-ում շնորհանդեսը տեղի ունեցավ 2015 թվականի հունվարի 23-ին, իսկ Ռուսաստանում նշանակվեց 2015 թվականի մարտի 26-ին, սակայն կոմերցիոն պատճառներով ֆիլմն այդպես էլ վարձավճարով չթողարկվեց։
Ֆիլմը համարվում է Ջոնի Դեփի և Պոլ Բեթանիի 3-րդ համատեղ աշխատանքը «Զբոսաշրջիկ» և «Գերազանցություն» ֆիլմերից հետո։


== Սյուժե ==
Ֆիլմի գլխավոր հերոս Չարլզ Մորդեկայը բեմադրիչ-ռեժիսոր և խաբեբա մարդ է։ Նա Բրիտանիայից 8 միլիոն դոլար պարտք վերցրեց, իսկ դա նշանակում է, որ շուտով արդարադատությունը կսկսի առգրավել նրա գույքը։ Սակայն ոստիկանությունը նրան գործարք է առաջարկում. նա պետք է գտնի «Հերցոգինյա Վելինգտոնի» նկարը, որում գտնվում է բանկային սեյֆի գաղտանգիր՝ նացիստական ոսկիներով։ Պարզվում է, որ ճանապարհորդության ընթացքում նա պետք է բախվի ռուսական մաֆիայի, բրիտանական MI5 հետախուզության, միջազգային ահաբեկիչների և իր ապշեցուցիչ երկարաոտք կնոջ հետ։


== Դերերում ==
Ջոնի Դեփ - Չարլզ Մորդեկայ
Պոլ Բեթանի - Ջոկ Սթրապ
Էվան Մաքգրեգոր - տեսուչ Մարտլենդ
Գվինեթ Փելթրոու - Ջոաննա Մորդեկայ
Ջեֆ Գոլդբլում - Միլտոն Կրամփ
Օլիվիա Ման - Ջորջինա Կրամփ
Ուլրիխ Թոմսեն - Ռոմանով
Փոլ Ուայթհաուս - Սպինոզա
Մայքլ Բիրն - Դյուկ
Նիկոլաս Ֆարել - աճուրդի վարող


== Նկարահանումներ ==
Հիմնական նկարահանումներն սկսվել են 2013 թվականի հոկտեմբերի 21-ին և անցկացվել են Լոնդոնում։


== Ըմբռնում ==
Քննադատների կողմից ֆիլմը հիմնականում բացասական գնահատական ստացավ։ Rotten Tomatoes կայքում ֆիլմն ունի 13% վարկանիշ 78 գրախոսությունների հիման վրա՝ 10 հնարավոր բալից ստանալով 3.4 բալ։


== Ծանոթագրություններ ==


== Արտաքին հղումներ ==
«Мордекай»(անգլ.) ֆիլմը Internet Movie Database կայքում
«Мордекай»(անգլ.) ֆիլմը Rotten Tomatoes կայքում
Բերբենիցկի գյուղական խորհուրդ (Լոխվիցկի շրջան)

Բերբենիցկի գյուղական խորհուրդ  (ուկրաիներեն՝ Бербеницька сільська рада), Ուկրաինայի Պոլտավայի մարզի Լոխվիցկի շրջանում։
2001 թվականի տվյալներով Բերբենիցկի գյուղական խորհրդում բնակվում էր 506 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պյուհա (այլ կիրառումներ)

Պյուհա անունը կամ տերմինը կարող է վերաբերել հետևյալ հոդվածներին․

Պյուհա - գյուղ Էստոնիայի Սաուե շրջանի կազմում։
Պյուհա - գյուղ Էստոնիայի Պիհտլա շրջանի կազմում։
Հռոդոսի արվեստ

Հռոդոսի արվեստ։ Ուշ շրջանի հելլենիստական կերտարվեստի օրինակներ է տալիս Հռոդոսի՝ Եգեյան ծովի կղզեխմբի ամենաարևելյան կղզու արվեստը (մ.թ.ա.2-րդ-1-ին դարեր)։ Հռոդոսյան քանդակագործությանը մեծ չափով բնորոշ են իրենց թեմաներով սուր դրամատիկական բազմապատկեր խմբերը։ Բայց հռոդոսյան վարպետները չէին ձգտում հերոսական կերպարի ներքին խանդալիցության (պութետիկայի) բացահայտմանը։ Նրանք մարմնավորում էին դրամատիկական բարդ բախումներն արտաքուստ միտումնավոր պատմողական ոճով։ Այդպիսին է «Ֆարնեզյան ցուլ» քանդակային խումբը («Դիրկի մահապատիժը» մ.թ.ա.2-րդ դարի վերջ, Նեապոլ, Ազգային թանգարան) կամ հռոդոսյան դպրոցի ամենափառաբանված երկը՝ «Լաոկոոն» խումբը (Հռոմ, Վատիկան), որ կերտել են Աղեսանդրոսը, Պոլիդորոսը և Աթենոդորոսը մ.թ.ա. 40 թվականին։ Չափազանց խանդալից ու ակնառու է պատկերվաց վիշապների խեղդած տրոյական քրմի և նրա երկու որդիների զարհուրելի կործանումը.խումբը հմտորեն ծավալված է մեկ հարթության վրա և ընկալվում է ճակտոնայի տեսանկյունից։ Սակայն ընդհանուր մտահղացման մելոդրամատիզմը, ներքին խոր բովանդականության բացակայությունը, բնօրինակման չորությունը նվազեցնում են ստեղծագործության ներգործության ուժը։ Մ.թ.ա.2-րդ-1-ին դարերում սկսված հասարակական հարաբերությունների ճգնաժամն արտահայտվեց նաև արվեստում։ Հետագա դարերի ընթացքում Հին Հունաստանի և հելլենականության արժեքավոր ժառանգությունից շատ բան անհետացել է։ Բայց հետո հումանիզմի ծաղկման յուրաքանչյուր փուլում աշխարհի բոլոր նկարիչները դիմում էին հունական արվեստի հուշարձաններին, քանզի դրանցում իրենց գեղարվեստական վսեմ մարմնավորումն էին գտնում քաղաքացիականության ոգին, մարդու արժեքավորության հաստատումը, արվեստի հսկայական դաստիարակչական նշանակության պատկերացումը։ Այդ պատճառով անտիկ արվեստի երկերը ոչ միայն վաղուց անցած դարաշրջանի հուշարձաններ են, այլև կենդանի կերպարներ, մարդկային ստեղծագործության գլուխգործոցներ, որոնք այսօր մեզ խոր գեղագիտական ուրախություն են պատճառում։ Դրանք ոգեշնչում են արդի քանդակագործության վարպետներին։


== Աղբյուրներ ==
Լ․ Ներսիսյան, Մ․ Երզնկյան «Արտասահմանյան արվեստի պատմություն», Երևան, 2003 թ
Հայաստանի Հանրապետության քաղաքատեղիների ցանկ

Ստորև ներկայացվում է Հայաստանում գտնվող քաղաքատեղների ցանկը։


== Տես նաև ==
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
ՀՀ վանական համալիրների ցանկ


== Ծանոթագրություններ ==
Ջուզեպպե Պիերմարինի

Ջուզեպպե Պիերմարինի (անգլ.՝ Giuseppe Piermarini, հուլիսի 18, 1734(1734-07-18)[…], Ֆոլինո, Պերուջա, Ումբրիա, Իտալիա - փետրվարի 18, 1808(1808-02-18)[…], Ֆոլինո, Պերուջա, Ումբրիա, Իտալիա), իտալացի ճարտարապետ։ Միլանի Լա Սկալա օպերային թատրոնի ճարտարապետը։ Բրերա գեղարվեստի ակադեմիայի պրոֆեսոր։


== Կենսագրություն ==
Պիերմարինին ծնվել է այն ժամանակ Պապական պետության մաս կազմող Ֆոլինո քաղաքում։ 1765-1769 թվականներին Միլան տեղափոխվեուց հետո Կազերտայում համագործակցել է Լուիջի Վանվիտելիի հետ։ 
1770 թվականին վերակազմակերպել է Պավիայի համալսարանը և Մանտովայի գեղարվեստի պալատը, ինչպես նաև նախագծել է Բիբիենա թատրոնի ճակատային հատվածը։ Իրականացրել է նաև Բրերա գրադարանի Մարիա Թերեզա սրահի ներքին հարդարանքները։

Միլանում էրցհերցոգի մշտական բնակավայր ունենալու Հաբսբուրգի որոշումից հետո Պիերմարինիին են հանձնարարում վերակառուցելու հերցոգի պալատը որպես համապատասխան քաղաքային նստավայր, ինչպես նաև Մոնցայում կառուցելու միանգամայն նոր նստավայր։

Պիերմարինին  Միլանի թագավորական պալատի ճակատային հատվածը ստեղծում է նեոդասական ոճով  (1773-1780), ինչպես նաև որպես քաղաքային նախագծի մաս՝ քաղաքի կենտրոնում ստեղծում է Piazzetta Reale: Մոնցայի թագավորական վիլլայի համար (1776 թվականից սկսած) հաջորդական փոփոխությունների միջոցով վիլլան հարմարեցնում է որպես արքունի նստավայր։ 1779 թվականին պաշտոնապես նշանակվում է Կայսերական թագավորության ճարտարապետ՝ տարիներ շարունակ զբաղեցնելով այդ պաշտոնը։
Տարիների ընթացքում իրար հաջորդող ներքին վերափոխումները փոփոխվել են Լա Սկալայի ինտերիերը և միայն Պիերմարինիի գլխավոր հատակագիծը, ճակատային հատվածն են մնացել անփոփոխ։
Պիերմարինիի Միլանում ստեղծած այլ կառույցներից են Գրեպպի պալատը (1772-1778) և Բելջոիոզո պալատը (1772-1781)։ Պարաբիագոյում Պիերմարինիի ընկերը՝ հաջողակ կահույքագործ Ջուզեպպե Մաջոլինին նրան է հանձնարարել ստեղծելու Chiesa Prepositurale dei Santi Gervasio e Protasio-ի ճակատային հատվածը (1780)։ Նա նաև նախագծել է Դեզիոյի Tittoni Traversi վիլլան։
1798 թվականին Պիերմարինին վերադարձել է հայրենի Ֆոլինո, որտեղ որոշ փոփոխություններ է կատարել տաճարի նախագծում, ստեղծել է Սպելլոյի Սան Լորենցո տաճարի Cappella del Sacramento նախագիծը։
Պիերմարինիի աշակերտներից են եղել Ջակոմո և Ջոկոնդո Ալբերտոլիները։ Ջակոմո Ալբերտոլին, հաջորդելով իր ուսուցչին, դարձել է Բրերա ակադեմիայի պրոֆեսոր։


== Մահ ==
Մահացել է Ֆոլինոյում 1808 թվականին։


== Ծանոթագրություններ ==
Թումանյանի անվան այգի

Երևանի Հովհաննես Թումանյանի անվան զբոսայգի (նաև հայտնի է որպես Թումանյան այգի, ժողովրդական լեզվում երբեմն կոչվում է Թումոյի այգի), զբոսայգի Երևանի Աջափնյակ համայնքում՝ Կիևյան կամրջի հարևանությամբ։ Գտնվում է «ԷյՓիՋի Լաբս ԷյԷմ» հասարակական կազմակերպության խնամակալության ներքո, 100 տարի վարձակալման ժամկետով։
Այգու տարածքը կազմում է 7 հա։ Այն տեղակայված է Հրազդան գետի կիրճում, արևմուտքից սահմանազատվում է Հալաբյան փողոցով, հարավից՝ կիրճը հատող Հրազդանի մեծ կամրջով, արևելքից՝ գետի հունով, իսկ հյուսիսից՝ «Թումո» կենտրոնի շենքով։ Այդ պատճառով էլ այն խոսակցականում կոչվում է նաև «Թումոյի այգի»։


== Պատմություն ==
Այգին, որ կոչվել է հայ գրող և բանաստեղծ Հովհաննես Թումանյանի անունով, բացվել է 1970 թվականին՝ նրա ծննդյան հարյուրամյակի առթիվ։ 1973 թվականին այգում տեղադրվել է Թումանյանի «Անուշ» պոեմի հերոսների՝ Անուշի ու Սարոյի արձանը։ 1986 թվականին այգում կանգնեցվել է Թումանյանի մեկ այլ հերոսի՝ Լոռեցի Սաքոյի արձանը։
1990-ական թվականներին երկրի ֆինանսական անբարենպաստ իրավիճակի պատճառով այգին անկում է ապրել, ծառերի մի մասը հատվել է։
2009-2010 թվականներին այն վերակառուցվել  և մինչ օրս խնամվում է բացառապես «Թումո» ստեղծարար տեխնոլոգիաների կենտրոնի կողմից. ներդրվել է ոռոգման ավտոմատ համակարգ, կահավորվել խաղադաշտեր ֆուտբոլի ու բասկետբոլի համար, կառուցվել մանկական խաղահրապարակներ, տնկվել շուրջ 1000 ծառ, կառուցվել հետիոտնային ու հեծանվային ուղիներ։ «Արագած» լքված կինոթատրոնի մոտակայքում, որ տեղակայված էր այգուն հարող տարածքում, կառուցվել է «Թումո» ստեղծարար տեխնոլոգիաների կենտրոնը։
Ներկայում այգին ժողովրդականություն է վայելում քաղաքի բնակչության շրջանում։


== Պատկերասրահ ==

		
		
		


== Աղբյուրներ ==
Հարբեցատենդ

Հարբեցատենդ, սպիտակ տենդ, (լատ.՝ delirium tremens), քրոնիկական ալկոհոլամոլության հետևանքով առաջացած հոգեկան սուր խանգարում։ Նկարագրել են Սատոնը (Sutton) 1913 թվականին և Ռայեն (Rayer) 1918 թ.։ Հարբեցատենդը ալկոհոլային ծագում ունեցող հոգեկան խանգարումներից ամենահաճախ հանդիպող ձևն է։ Հիվանդությանը սովորաբար նախորդում է օրեր, շաբաթներ և նույնիսկ ամիսներ տևող նախանշանային շրջանը, որն արտահայտվում է քնի խանգարմամբ, մղձավանջային երազներով, գլխացավով, դյուրագրգռությամբ, ինքնազգացողության վատացմամբ։ Շատ հիվանդների մոտ վերոհիշյալ երևույթները հաճախ շփոթում են ալկոհոլային քաղցի հետ։ Սակայն հարբեցատենդը կարող է սկսվել նաև սուր ձևով, գիտակցությունը հանկարծակի մթագնում է, կողմնորոշումը խանգարվում, հանդես են գալիս հատկապես տեսողական վառ ցնորքներ (երևում են զանազան կենդանիներ, ահռելի գազաններ, սարսավւելի արարածներ, ուրվականներ)։ Միաժամանակ լսում են զանազան ձայներ, մռնչյուններ, իրենց ուղղված սպառնալից ու կշտամբական խոսքեր։ Այս բոլորն ուղեկցվում է զառանցական մտքերով և հոգեշարժական գրգռվածությամբ։ Հարբեցատենդը կարող է տևել մի քանի ժամից մինչև մեկ Օր (աբորտիվ ձև), 2-7 օր (կլասիկ ձև), կամ ավելի երկար (ձգձգվող ձև)։ Հիվանդությունը սովորաբար ավարտվում է երկարատև ու խոր քնով, հետագայում զարգանում է անձի ասթենիա (հոգեկան ֆունկցիաների հյուծվածություն) ու հիվանդության սուր շրջանի մասնակի անհիշություն։ Հարբեցատենդի կարևոր ախտանշաններից են լյարդի մեծացումը, ձեռքի մատների բնորոշ դողը, որը կարող է տարածվել նաև ստորին վերջույթների, ամբողջ մարմնի ու լեզվի վրա, առատ քրտնարտադրությունը, լեյկոցիտոզն ու էրիթրոցիտների նստման արագության բարձրացումը։ Ինչպես հիվանդության նախանշանային, այնպես էլ բուռն զարգացման շրջանում և հետո, ներշնչման միջոցով հիվանդների մոտ կարելի է առաջացնել տեսողական և լսողական ցնորքներ։
Բուժումը. օրգանիզմը թունազերծող, ամրապնդող, հոգեշարժական գրգռվածությունը վերացնող ու հանգստացնող դեղամիջոցներ (ամինագին, տիզերցին, հալոպերիդոլ և այլ նեյրոլեպտիկներ), որոնց դեղաչափը որոշվում է քնի առաջացման արագությունից ու տևողությունից ելնելով։ Միաժամանակ նշանակվում են վիտամիններ, սրտային դեղամիջոցներ ու խնամք։
(40) Հարմոնիա

Անվան այլ կիրառումների համար տե՛ս՝ Հարմոնիա (այլ կիրառումներ)(40) Հարմոնիա (անգլ.՝ Harmonia), աստերոիդ աստերոիդների հիմնական գոտում։ Հայտնաբերվել է 1856 թվականի մարտի 31-ին Հերման Գոլդշմիդտի կողմից Փարիզում։
Միջին հեռավորությունը Արեգակից կազմում է 2,266731 ա. մ., առավելագույնը մոտենում է 2,1597 ա. մ. հեռավորության վրա և հեռանում 2,3738 ա. մ., իսկ Երկրի ուղեծրին Հարմոնիա աստերոիդը նվազագույնը մոտենում է 1,1607 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1246,52 երկրային օրվա ընթացքում, իր ուղեծրով շարժվելով միջինում 0,288805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,26° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Հարմոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ումյոտ (քաղաքատիպ ավան, Զուբովո-Պոլյանսկի շրջան)

Անվան այլ կիրառումների համար տե՛ս՝ ՈւմյոտՈւմյոտ (ռուս.՝ Умёт), քաղաքատիպ ավան Ռուսաստանի Մորդովիա հանրապետության Զուբովո-Պոլյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 2785 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժապարաիբա

Ժապարաիբա (պորտ.՝ Japaraíba), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3590 մարդ՝ 2006 թվականի տվյալներով։ Գրավում է 172,129 կմ2 տարածք։ Բնակչության խտությունը կազմում է՝ 20,9 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 18.562.670,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.249,62 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,753 (տվյալները ՄԱԿ-ի զարգացման ծրագրի)։
Նելսոն Մանդելայի հուշարձան

Նելսոն Մանդելայի հուշարձան (անգլ.՝ Nelson Mandela statue), հուշարձան Լոնդոնի Խորհրդարանական հրապարակում, որն ստեղծվել է Իեն Ուոլթերսի կողմից։ Բացվել է 2007 թվականի օգոստոսի 28-ին։ Արձանը դեմքով ուղղված է դեպի Վեսթմինսթերյան պալատը և գտնվում է Աբրահամ Լինքոլնի և Ուինսթոն Չերչիլի արձանների կողքին։


== Պատմություն ==
Հինգ տարի է տևել բանավեճը, թե արդյոք կարող է ապարտհեյդի դեմ պայքարած մարդու արձանը գտնվել Թրաֆալգարյան հրապարակում։ Այս գաղափարը ջերմորեն պաշտպանում էր Լոնդոնի քաղաքապետ Քեն Լիվինգսթոնը, որը կարծում էր, որ հենց այդտեղ պետք է իր ամբողջ բրոնզե մեծությամբ կանգնի Հարավային Աֆրիկայի ազատության մարտիկը, մանավանդ որ Թրաֆալգարյան հրապարակում տեղակայված է ՀԱՀ-ի դեսպանատունը։ Երեսուն տարի առաջ հենց այդտեղ են անցկացվել բրիտանացիների զանգվածային հանրահավաքները, որոնք պահանջում էին ազատ արձակել Մանդելային, երբ Միացյալ Թագավորության վարչապետ Մարգարետ Թետչերը նրան անվանել է ահաբեկիչ, իսկ պահպանողական կուսակցության ուսանողները կրում էին կրծքանշաններ, որոնք կոչ էին անում կախել ապարտհեյդի դեմ մարտիկին։ Սակայն Վեսթմինսթեր շրջանի իշխանությունները դեմ են հանդես եկել՝ հայտարարելով, որ քանդակը չի համապատասխանում հրապարակի ընդհանուր պատկերին, որտեղ արդեն տեղադրվել էր ծովակալ Նելսոնի հուշարձանը։ Ի վերջո, գտնվել է փոխզիջումնային տարբերակ. որոշվել է Մանդելայի արձանը կանգնեցնել դեմքով դեպի խորհրդարանի շենքը՝ այն տեղադրելով Մեծ Բրիտանիայի երեք վարչապետների՝ Ուինսթոն Չերչիլի, Բենջամին Դիզրայելիի և Ռոբերտ Փիլի արձանների մոտ։
Ժամանակին Մանդելան կանխագուշակել է իր արձանի հայտնվելը Վեսթմինսթերի մոտ։ «Երկար ճանապարհ դեպի ազատություն» գրքում նա հիշել է, թե ինչպես է մի անգամ Լոնդոնում զբոսնել իր համախոհ Օլիվեր Տամբոյի հետ. «Երբ մենք Օլիվերի հետ Վեսթմինսթերյան աբբայության մոտ տեսանք գեներալ Յան Սմատսի արձանը (հարավամերիկացի հայտնի առաջնորդ), մենք սկսեցինք կատակել, թե հնարավոր է, որ երբևէ այստեղ իր հերթին կյանտնվեն նաև մեր արձանները»։


== Բացում ==
2007 թվականի օգոստոսի 28-ին ելույթ ունենալով իր հուշարձանի բացման արարողության ժամանակ՝ Նելսոն Մանդելան խոստացել է 2008 թվականի ամռանը՝ իր հոբելյանի նախօրեին, բարեգործական մեծ համերգ կազմակերպել Լոնդոնի Հայդ պարկում և անձամբ ներկա գտնվել դրան։ Ելույթի ժամանակ նրան ուղեկցում էր վարչապետ Գորդոն Բրաուն, որը Մանդելային անվանել է «ներկայիս սերնդի մեծագույն և ամենահամարձակ առաջնորդը»։ Հուշարձանի բացման արարողությանը ներկա է եղել նաև Մանդելայի կինը՝ Գրասա Մաշելը։ ՀԱՀ-ի նախկին նախագահից բացի արձանի բացման արարողությանը մասնակցել են Լոնդոնի քաղաքապետ Քեն Լիվինգսթոնը և բրիտանացի դերասան ու ռեժիսոր Ռիչարդ Աթենբորո։ Հենց Աթենբորոն է հետ քաշել արձանը ծածկող կտորը։
Քեն Լիվինգստոնի խոսքով՝ այն փաստը, որ Մանդելայի հուշարձանը տեղադրվել է հենց Խորհրդարանական հրապարակում, արտացոլում է հարավաֆրիկյան առաջնորդի դերը որպես «մեր ժամանակի առանցքային քաղաքական դեմքերից մեկը»։ Այս քանդակը Մանդելայի երկրորդ արձանն է Լոնդոնում։ Առաջինը, որ բրոնզից է և նույնպե Ուոլթերսի աշխատանքն է, կանգնած է Թեմզայի հարավային ափին։


== Ծանոթագրություններ ==
Խոնճիորի

Խոնճիորի (վրաց.՝ ხონჭიორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Ամբրոլաուրից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 91 մարդ։


== Ծանոթագրություններ ==
Կենաշկա

Կենաշկա (ռուս.՝ Кенашка), գետ Կամչատկա թերակղզու հյուսիսարևելյան մասում։ Սնվում է անձրևաջրերով։ Թափվում է իչա գետ, գետաբերանից ձախ՝ 40 կմ հեռավորության վար։ Գետի երկարությունը 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19080000212120000030416


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոլի Բերի

Հոլի Մարիա Բերի (անգլ.՝ Halle Maria Berry, օգոստոսի 14, 1966(1966-08-14)[…], Քլիվլենդ, Օհայո, ԱՄՆ), ամերիկացի դերասանուհի, առաջին աֆրոամերիկացի դերասանուհին, որ արժանացել «Օսկար» մրցանակի (2002 թ.), «Ոսկե Գլոբուս» (2000) և «Էմմի» (2000) մրցանակների դափնեկիր։
Հոլի Բերին հոլիվուդյան ամենաբարձր վարձատրվող դերասանուհիներից մեկն է, ով ներգրավվել է մի շարք այնպիսի ֆիլմերի արտադրման գործընթացում, որում նա խաղացել է։ Բացի դրանից Բերին Ռևլոնի գովազդի մոդել է։
Դերասանուհի դառնալուց առաջ, Բերին մասնակցել է մի շարք գեղեցկության մրցույթներում, գրավելով առաջին հորիզոնականը «Միս ԱՄՆ»-ում և 6-րդ հորիզոնականը «Միս Աշխարհ»-ում 1986 թվականին։ Նրա հաջողությունը սկսվեց 1992 թվականին, երբ նա խաղաց «Բումերանգ» ֆիլմում, որը նրան հնարավորություն տվեց խաղալ այնպիսի խաղերում, ինչպիսիք են՝ «Ֆլինթսթոունզ» (1994 թվական) և «Բուլուորթ» (1998 թվական)։ Որպես հավելում իր «Ակադեմիական մրցանակաբաշխությունում» հաղթանակին՝ Բերին առավել հայտնի դարձավ նոր հազարամյակում՝ Storm in the X-Men ֆիլմի սերիաներում (2000 թվին ներկայացավ հանդիսատեսի դատին), Swordfish (2001 թվական) և Die Another Day (2002 թվական) ֆիլմերում իր խաղացած դերերի շնորհիվ։ Այդ ֆիլմերում նա խաղում էր Bond Girl Jinx-ի դերը, սակայն այնուհետև հաջողության հասավ 2010 թվականին Cloud Atlas (2012 թվական) և The Call (2013 թվական) ֆիլմերի շնորհիվ։ Դերասանուհին նաև հաղթել է Golden Raspberry մրցանակաբաշխությունում՝ 2005 թվականի ամենավատ դերասանուհի անվանակարգում Կատվե Տիկինը (Catwoman) դերի համար և եղել է այն միակ դերասանուհիներից մեկը, ով ընդունել է մրցանակը գաղտնի։
Բաժանվելով բեյսբոլիստ Դեյվիդ Ջասթիսից և երաժիշտ Էրիկ Բենեթից՝ Բերին ունի մի աղջիկ մոդել Գաբրիել Օբրիի հետ ամուսնությունից և տղա իր այժմյան ամուսնուց՝ դերասան Օլիվեր Մարտինեսից։


== Ֆիլմագրություն ==


=== Դերակատարումներ ===


=== Պրոդյուսեր ===


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Հոլի Բերի Internet Movie Database կայքում
Works by or about Հոլի Բերի in libraries (WorldCat catalog)
Հիշողություններ Էտենում գտնվող այգու մասին

«Հիշողություններ Էտենում գտնվող այգու մասին» (ֆր.՝ Souvenir du Jardin à Etten), հայտնի է նաև «Առլյան տիկնայք» (ֆր.՝ Femmes d'Arles) անվանմամբ, հոլանդացի նկարիչ Վինսենթ վան Գոգի նկար։


== Պատմություն ==
Նկարը նկարվել է 1888 թվականին Առլում, որտեղ Վան Գոգը գտնվում էր Պոլ Գոգենի հետ։ Այն նկարված է կլուազոնիզմին մոտ ձևով։ Հնարավոր է, որ նկարը նկարված է Գոգենի աշխատանքի ոգով. «Առլի հիվանդանոցի այգում»։ Իր եղբորը՝ Թեո վան Գոգին ուղղված նամակում Վան Գոգը երկու անգամ հիշատակել է նկարը «Հիշողություններ Էտենում գտնվող այգու մասին» անվան տակ։ Իսկ իր քրոջը՝ Վիլեմինային ուղղված նամակում նա գրել է, որ այդ նկարի կանայք հենց նրա քույրն ու մայրն են։ Այժմ այս նկարը գտնվում է Սանկտ-Պետերբուրգի Էրմիտաժում։


== Ցուցահանդեսներ ==
1908, Փարիզ
1926, Մոսկվա
1956, Մոսկվա
1960, Փարիզ


== Պատկերասրահ ==

		
		
		


== Ծանոթագրություններ ==


== Գրականություն ==
Государственный Эрмитаж. Ленинград, Москва, Изобразительное искусство, 1975
de la Faille, Jacob-Baart. The Works of Vincent van Gogh։ His Paintings and Drawings. Amsterdam։ Meulenhoff, 1970. ISBN 978-1556608117
Hulsker, Jan. The Complete Van Gogh. Oxford։ Phaidon, 1980. ISBN 0-7148-2028-8
Gayford, Martin. The Yellow House: Van Gogh, Gauguin, and Nine Turbulent Weeks in Provence. New York։ Mariner Books, 2008. ISBN 0-618-99058-5
Naifeh, Steven; Smith, Gregory White. Van Gogh։ The Life. Profile Books, 2011. ISBN 978-1846680106
Pomerans, Arnold. The Letters of Vincent van Gogh. Penguin Classics, 2003. ISBN 978-0140446746
Tralbaut, Marc Edo 8 x Van Gogh; Vincent van Gogh et les Femmes (Antwerp։ Pierre Peré, 1962)
Tralbaut, Marc Edo. Vincent van Gogh, Macmillan, London 1969, ISBN 0-333-10910-4


== Արտաքին հղումներ ==
Էրմիտաժի պաշտոնական կայք Archived 2012-03-01 at the Wayback Machine.
Էջ նկարի մասին(անգլ.)
It Will Rain

«It Will Rain», ամերիկացի փոփ կատարող Բրունո Մարսի երգերից, որը թողարկվել է 2011 թվականի սեպտեմբերի 27-ին։ Երգը դարձել է Մթնշաղ. Լուսաբաց` Մաս 1 ֆիլմի սաունթրեկ։


== Տեղեկություն երգի մասին ==
2011 թվականի սեպտեմբերի 22-ին Մրունո Մարսը իր պաշտոնական կայքում նշեց, որ «It Will Rain»-ը կդառնա իր նոր սինգլը։ Բացի այդ երգը դարձավ «Մթնշաղ. Լուսաբաց` Մաս 1» ֆիլմի սաունդթրեկ։
Rolling Stone ամսագիրը երգը գնահատեց 3 բալով, 5 բալանոց համակարգում, նշելով, որ երգը նման էր «Wild Horses»-ին։ 2011 թվականի նոյեմբերի 10-ին տեղի ունեցավ «It Will Rain»-ի տեսահոլովակի հրապարակումը, MTV-ի եթերում։ Տեսահոլովակը պատմում է մի սիրո պատմության մասին, որտեղ աղում է Բրունո Մարսը, ինչպես նաև տեսահոլովակում տեղ էին գտել Մթնշաղ. Լուսաբաց` Մաս 1 ֆիլմից հատվածներ։


== Երգացանկ ==
Digital download
German CD single


== Հիթ-շքերթներ ==


== Հավաստագրումներ ==


== Ծանոթագրություններ ==
Բրիեն լը Շատո

Բրիեն լը Շատո (ֆր.՝ Brienne-le-Château), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 2987 մարդ, բնակչության խտությունը` 138.54 մարդ/կմ²։ Բնակավայրը զբաղեցնում է 21.56 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 35 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1887 աշխատունակ (15-64 տարեկան) բնակիչ, որոնցից ակտիվ էին 1206-ը, իսկ ոչ ակտիվները` 681։ Ակտիվության ցուցանիշը կազմում է 63,9 %։ 1206 աշխատունակ մարդկանցից աշխատել է 1050 անձ (551 տղամարդ և 499 կին)։ Գործազուրկ են եղել 156 անձ (68 տղամարդ և 88 կին)։ 681 անաշխատունակներից 134-ը եղել են աշակերտներ կամ ուսանողներ, 213-ը` թոշակառուներ, իսկ 334-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Դավիթ Կակուլիա

Դավիթ Կակուլիա (վրաց.՝ დავით ნოდარის ძე კაკულია, հունվարի 5, 1991(1991-01-05), Սուխում, Վրացական ԽՍՀ, ԽՍՀՄ), վրացի ֆուտբոլիստ, մոլդովական «Օլիմպ» ակումբի կիսապաշտպան։


== Կարիերա ==


=== Ակումբային ===
Դավիթը ֆուտբոլով սկսել է զբաղվել դեռևս պատանի տարիքից՝ 7 տարեկանից։ Հանդես է եկել Թբիլիսիի «Լոկոմոտիվ» ակումբի մանկապատանեկան հավաքականում, հետո տեղափոխվել է «Սպարտակ»,  իսկ 13 տարեկան հասակում շարունակել է կարիերան «Դինամո» ակուբում։ 2006 թվականին Դավիթը հրավիրվեց «Օլիմպ» ակումբ, որտեղ նա անցկացրեց մեկ ու կես մրցաշրջան։ Ակումբի կազմում մասնակցել է 12 խաղերի՝ դառնալով 1 գոլի հեղինակ։ 2008 թվականին դեբյուտել է Վրաստանի ֆուտբոլի առաջնություն, հանդես է եկել «Մերանի» ակումբում՝ անցկացնելով 2 խաղ։ 2009 թվականին վերադարձել է «Օլիմպ»։ Մրցաշրջանի կեսին տեղափոխվել է «Լոկոմոտիվ», որտեղ անցկացրել է 5 խաղ։
2010 թվականին տեղափոխվել է մոլդովական «Սֆինտուլ» ակումբ, որի կազմում անցկացրել է 20 խաղ։ 2010/11 մրցաշրջանի կեսին տեղափոխվել է մոլդովական «Օլիմպ» ակումբ, քանի որ թիմը հանդես էր գալիս Մոլդովայի բարձրագույն լիգայում։ Ակումբի կազմում անցկացրել է 3 խաղ։
2012 թվականի փետրվարին վերադարձել է Վրաստան՝ հանդես գալով «Մերանի» ակումբում։ 2012 թվականի օգոստոսին դեբյուտել է «Չիհուրա» ակումբ։


=== Ազգային հավաքականում ===
Դավիթը մասնակցել է Վրաստանի թե՛ պատանեկան, թե՛ երիտասարդական ակումբների խաղերին։ Երիտասարդական հավաքականում անցկացրել է երեք խաղ։


== Ընտանիք ==
Հայրը՝ Նոդար Կակուլիան, նույնպես ֆուտբոլիստ է։ 1971-1978 թվականներին հանդես է եկել «Դինամո» ակումբում՝ մասնակցելով ԽՍՀՄ-ի Երկրորդ Լիգային։


== Արտաքին հղումներ ==
Давид Какулия – грузинский «фантазиста» Archived 2016-03-05 at the Wayback Machine. (ռուս.)
Պեպլում

Սուր և սանդալներ (անգլ.՝ sword & sandal) կամ պեպլում (անգլ.՝ Peplum), պատմական կամ աստվածաշնչային թեմատիկայով ֆիլմերի ժանր, որին բնորոշ է պատմական, այդ թվում աստվածաշնչային սյուժեների օգտագործումը, ֆիլմի երկարատևությունը՝ երբեմն ավելի քան երկու ժամ և մասշտաբություն՝ մարտական դրվագներ, համայնապատկերային նկարահանում և մեծ թվով երրորդ պլանի անձանց առկայությունը։
Չնայած սյուժեի պատմականությանը, հօգուտ տեսարանականության ֆիլմում կարող են իրական պատմության հետ շատ տարբերություններ լինեն։


== Ակունքները ==
Պեպլում ժանրի նախանշանակն է համարվում իտալական «Կաբիրիան» (1914), որի սյուժեն ընթանում է Պունիական երկրորդ պատերազմի ֆոնին, և ամերիկյան «Անհամբերություն» (1916) ֆիլմը, որտեղ իրադարձությունների մի մասը անցնում է Բաբելոնի թագավորությունում։
«Կաբիրիայից» հետո Իտալիայում կազմակերպվում է այնպիսի ֆիլմերի նկարահանումը, որտեղ հորինված անտիկ հերոսները պայքարում են տարբեր պատմական ժամանակաշրջանների թշնաիմների հետ՝ բարբարոսների, թաթար-մոնղոլների, արնախումների հետ։ Հոլիվուդում աստվածաշնչային ֆիլմերի նկարահանումը գլխավորել էր Սեսիլ Բլաունթ Դե Միլը։


== Ծաղկում ==
1950-60-ականներին պեպլումը նոր ծնունդ է ապրում՝ ինչպես Իտալիայում, այդպես էլ ԱՄՆ-ում։ Հռոմեական «Չինտչիտա» ստուդիան «Տիբրոսի Հոլիվուդ» են սկսում անվանել։ 7 տարվա ընթացքում այդիտալական ստուդիայում ավելի քան 60 շահագործական կինո է նկարահանվում, որտեղ անտիկ հերոսների պատկերում էին ամերիկացի կուլտուրիստները, և առաջին հերթին Սթիվ Ռիվսը, ով «Հերակլի քաջագործությունները» ֆիլմից հետո դարձավ Եվրոպայի ամենաբարձր վարձատրվող դերասանը։


== Արտաքին հղումներ ==
The Many Faces of Hercules at Brian's Drive-In Theatre
PEPLVM - Images de l'Antiquité, par Michel Eloy (ֆրանսերեն)
http://www.santoandfriends.com (filmography of Mexican muscleman films)